Մոշե Սաֆդի

Մոշե Սաֆդի (, ), իսրայելցի, կանադացի և ամերիկացի ճարտարապետ։

Կենսագրություն 
Մոշե Սաֆդին ծնվել է 1938 թվականին Հայֆայում, ընտանիքի ավագ որդին։ Հայրը` Լեոնը, Հալեպից է, տեքստիլ վաճառող։ Մայրը` Ռախելը, Անգլիայում բնակեցված սիրիացի փախստականների ընտանիքից է, աշխատել է որպես քարտուղար։ Ծնողները ծաոթացել և ընտանեկան կյանք են սկսել Պաղեստինում։ 15 տարեկան հասակում Մոշե Սաֆդին ծնողների հետ տեղափոխվել է Մոնրեալ (Կանադա)։ Ավարտել է Մակգիլի համալսարանը ճարտարապետություն մասնագիտությամբ 1961 թվականին և մասնագիտացել է Լուիս Կանի ղեկավարությամբ Ֆիլադելֆիայում։

Երբ նա 24 տարեկան էր, նրա դիպլոմային աշխատանքը ընտրվեց 1967 թվականի համաշխարհային ցուցահանդեսում ցուցադրվելու համար, որ անցկացվում էր Մոնրեալում։ Հաբիթաթ 67 անունով այդ նախագիծը բնակելի համալիր է` կազմված ծավալային տարրերից, որոնք լեգոյի պես են դասավորված։ 1967 թվականին Մոշեն վերադարձավ Իսրայել, որտեղ մասնակցեց հին Երուսաղեմի վերականգնմանը։ 1978 թվականին տեղափոխվեց ԱՄՆ` դասավանդելու Հարվարդի համալսարանում։

Ապրում է Քեմբրիջում, հանդիսանում է Կանադայի, Իսրայելի և Ամերիկայի Միացյալ Նահանգների քաղաքացի։ Նրա ընկերությունը` Moshe Safdie and Associates, Inc.-ը, մասնաճյուղեր ունի Տորոնտոյում և Երուսաղեմում։

Լավագույն աշխատանքներ 
 Անանդպուր, Փենջաբ, Հնդկաստան
 Հաբիթաթ 67. բնակելի համալիր, Մոնրեալ, Կանադա
 Կիրբոլ մշակութային կենտրոն, Լոս Անջելես, ԱՄՆ
 Թելֆար արվեստի թանգարան, Սավաննա, ԱՄՆ
 Մոդիին քաղաքի պլանը, Իսրայել
 Սիթի հոլի նախկին շենքերը, Օտտավա, Կանադա
 Կանադայի ազգային պատկերասրահ, Օտտավա, Կանադա
 «Marina Bay Sands» խաղասրահ, Սինգապուր

Ծանոթագրություններ

Արտաքին հղումներ 
 Հոդվածը «հայտնի ճարտարապետություն» կայքում
 Սաֆդիի և նրա նախագծերի լուսանկարները
 Սաֆդին Design Within Reach կայքում
 Հոդված Asian University for Women կայքում 

Հարվարդի համալսարանի դասախոսներ
Իսրայելցի ճարտարապետներ